text: Tyske karakterer er dårligere i Danmark
  22 december 2014 kl. 15.59
  Når eleverne fra de danske mindretalsgymnasier vil søge ind på uddannelser i Danmark, så bliver deres karakter dårligere end i Tyskland.
  1,1 karakterpoint lavere. Sådan er vilkårene, hvis eleverne fra de danske mindretalsskoler A. P. Møller Skolen i Slesvig og Duborg Skolen i Flensborg vil søge ind på uddannelser i Danmark. Det skriver DR Syd.
  Når det tyske karaktergennemsnit skal regnes om til et dansk gennemsnit, så bliver det 1,1 karakterpoint lavere end før, hvilket kan betyde, at man ikke kan komme ind på sin drømmeuddannelse, selvom karakteren egentlig er til det. Og det er ikke godt nok, mener Troels Ravn, formand for Sydslesvigudvalget.
  - Det er simpelthen diskrimination af eleverne, og det er ikke rimeligt.
  Uddannelsesminister Sofie Carsten Nielsen har ikke været villig til at ændre reglerne.
  